|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv­­­­­­­­­­­­­ |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 28.novembrī** | **Nr. GND/2024/** |
|  | **(protokols Nr.; .p)** |

**Par** **Galgauskas pagasta nekustamā īpašuma “Austrumi” sastāva grozīšanu un jauna nekustamā īpašuma nosaukuma piešķiršanu**

Izskatīts **sabiedrības ar ierobežotu atbildību “Ritc”**, reģistrācijas numurs 40003846698, juridiskā adrese: Peldu iela 14A, Alūksne, Alūksnes novads, LV-4301, prokūrista Ivara Lipska, kas rīkojas **[…]**, vārdā uz Vidzemes apgabaltiesas zvērinātas notāres Ainas Zvidriņas 2024.gada 5.novembrī izdotas ģenerālpilnvaras (reģistra Nr.6003) pamata, 2024.gada 6.novembra iesniegums (Gulbenes novada pašvaldībā saņemts 2024.gada 6.novembrī un reģistrēts ar Nr. GND/5.13.3/24/2271-R) ar lūgumu piešķirt nosaukumu nekustamajam īpašumam, kas tiks izveidots, atdalot zemes vienību ar kadastra apzīmējumu 5048 002 0057 7,5 ha platībā no nekustamā īpašuma “Austrumi”, Galgauskas pagasts, Gulbenes novads, kadastra numurs 5056 007 0017.

Saskaņā ar Vidzemes rajona tiesas Galgauskas pagasta zemesgrāmatas nodalījumu Nr.29 nekustamā īpašuma “Austrumi”, Galgauskas pagastā, Gulbenes novadā, kadastra numurs 5056 007 0017, kas sastāv no divām zemes vienībām ar kadastra apzīmējumiem 5048 002 0057 7,5 ha platībā, 5056 007 0017 29,1 ha platībā un ēkām (būvēm) ar kadastra apzīmējumiem 5056 007 0017 001, 5056 007 0017 002, 5056 007 0017 003, 5056 007 0017 004, īpašuma tiesības ir nostiprinātas **[…]**, pamatojoties uz tiesneses Baibas Caunītes 2018.gada 29.jūnija lēmumu, žurnāls Nr. 300004636468.

Pašvaldību likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Nekustamā īpašuma valsts kadastra likuma 1.panta 14.punkts nosaka, ka nekustamā īpašuma nosaukums ir ar pašvaldības lēmumu nekustamajam īpašumam lauku apvidū un, ja nekustamā īpašuma sastāvā esošā zemes vienība vai būve nav adresācijas objekts, nekustamajam īpašumam pilsētā vai ciema teritorijā piešķirts rekvizīts, kas nav adrese. Šā likuma 19.panta 1.punkts nosaka, ka, pamatojoties uz šā likuma 24.panta pirmās daļas 1., 2., 3., 5., 6., 7. un 11.punktā minēto personu iesniegumu, atbilstoši normatīvo aktu un šā likuma 34.panta nosacījumiem Kadastra informācijas sistēmā drīkst sadalīt reģistrētu nekustamā īpašuma objektu vairākos nekustamā īpašuma objektos. Nekustamā īpašuma valsts kadastra likuma 32.panta pirmā daļa nosaka, ka nekustamo īpašumu veido un tā sastāvu groza normatīvajos aktos noteiktajā kārtībā, savukārt 33.panta 4.punkts nosaka, ka nekustamo īpašumu veido, grozot reģistrēta nekustamā īpašuma sastāvu, no tā atdalot nekustamā īpašuma objektu.

Ministru kabineta 2012.gada 10.janvāra noteikumu Nr. 50 “Vietvārdu informācijas noteikumu” 16.1 punkts nosaka, ka vietvārdu piešķīrējinstitūcijām ir pienākums iesniegt Valsts valodas centrā atzinuma saņemšanai lēmuma projektu par oficiālā vietvārda vai oficiālā paralēlnosaukuma piešķiršanu, vietvārda statusa maiņu vai rakstības formas precizēšanu. Ņemot vērā, ka ar šo lēmumu nav paredzēta jauna oficiālā vietvārda vai oficiālā paralēlnosaukuma piešķiršana, pašvaldībai nav jālūdz Valsts valodas centra atzinums.

Pamatojoties uz Pašvaldību likuma 10.panta pirmās daļas 21.punktu, Nekustamā īpašuma valsts kadastra likuma 1.panta 14.punktu, 19.panta 1.punktu, 32.panta pirmo daļu, 33.panta 4.punktu, Ministru kabineta 2012.gada 10.janvāra noteikumu Nr. 50 “Vietvārdu informācijas noteikumu” 16.1 punktu, un Attīstības un tautsaimniecības komitejas ieteikumu, atklāti balsojot: ar … balsīm “PAR”- , “PRET”- , “ATTURAS”- , Gulbenes novada pašvaldības dome NOLEMJ:

1. PIEŠĶIRT nosaukumu “Austrumu mežs” nekustamajam īpašumam, kas tiks izveidots, atdalot zemes vienību ar kadastra apzīmējumu 5048 002 0057 7,5 ha platībā no nekustamā īpašuma “Austrumi”, Galgauskas pagasts, Gulbenes novads, kadastra numurs 5056 007 0017.

2. Lēmumu nosūtīt **[…]**pilnvarotās personas sabiedrības ar ierobežotu atbildību “Ritc” prokūristam Ivaram Lipskim uz elektroniskā pasta adresi: ivars.lipskis@gmail.com.

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas (administratīvais akts saskaņā ar Administratīvā procesa likuma 70.panta pirmo daļu stājas spēkā ar brīdi, kad tas paziņots adresātam (saskaņā ar Paziņošanas likuma 9.panta otro daļu dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas)) var apstrīdēt Gulbenes novada pašvaldības domē vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas.

Gulbenes novada pašvaldības domes priekšsēdētājs A.Caunītis